আতিশী মার্লেনা সিং (জন্ম: ৮ জুন ১৯৮১), যিনি আতিশী সিং বা আতিশী মার্লেনা বা শুধুমাত্র আতিশী নামেও পরিচিত একজন ভারতীয় রাজনীতিবিদ, রাজনৈতিক কর্মী এবং দিল্লির কালকাজি থেকে বিধায়ক। তিনি অরবিন্দ কেজরিওয়ালের পদত্যাগের পর তিনি দিল্লির ৮ম মুখ্যমন্ত্রী হিসেবে দায়িত্বপালন করেছেন। তিনি আম আদমি পার্টির রাজনৈতিক বিষয়ক কমিটির সদস্য এবং বর্তমানে দিল্লি সরকারের শিক্ষা, গণপূর্ত বিভাগ, সংস্কৃতি এবং পর্যটন মন্ত্রী হিসেবে দায়িত্ব পালন করছেন। তিনি দিল্লির সাবেক উপ-মুখ্যমন্ত্রী মনীশ সিসোদিয়ার উপদেষ্টা হিসেবে জুলাই ২০১৫ থেকে ১৭ এপ্রিল ২০১৮ পর্যন্ত মূলত শিক্ষাক্ষেত্রে কাজ করেছেন।   রাজনৈতিক জীবন  জানুয়ারি ২০১৩ সালে, আতিশি আম আদমি পার্টির নীতি প্রণয়নে যুক্ত হন, যা এই আন্দোলনের ভিত্তিতে প্রতিষ্ঠিত হয়েছিল।  তিনি মধ্যপ্রদেশের খান্দওয়া জেলার জল সত্যাগ্রহ ২০১৫-তে সক্রিয়ভাবে অংশগ্রহণ করেন এবং ঐতিহাসিক প্রতিবাদ ও পরবর্তী আইনি লড়াইয়ে আম আদমি পার্টির নেতা এবং আন্দোলনকারী আলোক আগরওয়াল-কে সমর্থন দেন। ২০২০ সালের নির্বাচনের পর, তাকে আম আদমি পার্টির গোয়া শাখার দায়িত্ব দেওয়া হয়।   ২০১৯ লোকসভা নির্বাচন  আতিশি ২০১৯ লোকসভা নির্বাচনের জন্য পূর্ব দিল্লি লোকসভা কেন্দ্রের ইন-চার্জ হিসেবে নিযুক্ত হন। তিনি ২০১৯ লোকসভা নির্বাচনে আম আদমি পার্টির প্রার্থী হিসেবে পূর্ব দিল্লি লোকসভা কেন্দ্র থেকে প্রতিদ্বন্দ্বিতা করেন। তিনি বিজেপির প্রার্থী গৌতম গম্ভীর এর কাছে ৪.৭৭ লক্ষ ভোটের ব্যবধানে পরাজিত হন এবং তৃতীয় স্থানে আসেন।   ২০২০ দিল্লি বিধানসভা নির্বাচন  তিনি ২০২০ দিল্লি বিধানসভা নির্বাচন-এ কালকাজি কেন্দ্র থেকে প্রতিদ্বন্দ্বিতা করেন। তিনি বিজেপির প্রার্থী ধর্মবীর সিংহকে ১১,৪২২ ভোটে পরাজিত করেন।   মন্ত্রিসভায় মন্ত্রী হিসেবে  উপ-মুখ্যমন্ত্রী মনীশ সিসোদিয়া এবং স্বাস্থ্যমন্ত্রী সত্যেন্দ্র জৈন পদত্যাগের পর তাকে দিল্লি সরকারের মন্ত্রিসভায় মন্ত্রী হিসেবে অন্তর্ভুক্ত করা হয়, সৌরভ ভরদ্বাজ এর সঙ্গে।   বিধানসভা সদস্য  ২০২০ সাল থেকে তিনি কালকাজি বিধানসভা কেন্দ্র থেকে নির্বাচিত ৭ম দিল্লি বিধানসভার একজন সদস্য।   দিল্লি বিধানসভা কমিটির দায়িত্বসমূহ   চেয়ারম্যান (২০২২-২৩), পাবলিক অ্যাকাউন্টস কমিটি   সদস্য (২০২২-২৩), প্রশ্ন ও রেফারেন্স কমিটি   সদস্য (২০২২-২৩), মহিলা ও শিশু কল্যাণ কমিটি  সদস্য (২০২২-২৩), নৈতিকতা কমিটি  সদস্য (২০২২-২৩), সংখ্যালঘু কল্যাণ কমিটি  সদস্য (২০২২-২৩), শিক্ষা স্থায়ী কমিটি  সদস্য (২০২২-২৩), স্বাস্থ্য স্থায়ী কমিটি   মুখ্যমন্ত্রী হিসেবে  ১৭ সেপ্টেম্বর ২০২৪ সালে, অরবিন্দ কেজরিওয়াল এর বাসভবনে একটি বিধায়কদের বৈঠকে তাকে দিল্লির নতুন মুখ্যমন্ত্রী হিসেবে মনোনীত করা হয়।   শাসনব্যবস্থা  আতিশি দিল্লির এনসিটি সরকারের ফ্ল্যাগশিপ মহল্লা সভা প্রকল্পের নেতৃত্ব দিয়েছেন। শাসনব্যবস্থা বিকেন্দ্রীকরণ করে প্রতিটি নাগরিককে ক্ষমতায়ন করার এই প্রচেষ্টা ছিল আম আদমি পার্টির ক্ষমতায় আসার পূর্বের একটি বড় প্রতিশ্রুতি।   বিতর্ক  ১৫ মার্চ ২০১৯ সালে, আতিশি মারলেনা এবং আম আদমি পার্টির আরও তিন নেতাকে মানহানির মামলায় দিল্লি বিজেপির সহ-সভাপতি রাজীব বাব্বারের অভিযোগের ভিত্তিতে আদালতে হাজির করা হয়। মামলাটি তাদের এই দাবির ভিত্তিতে দায়ের করা হয়েছিল যে বিজেপি দিল্লির ভোটার তালিকা থেকে ৩০ লক্ষ নাম সরিয়ে দিয়েছে। আদালত অভিযোগটি প্রাথমিকভাবে মানহানিকর বলে মনে করেন এবং ভারতীয় দণ্ডবিধির ৫০০ ধারা অনুযায়ী মানহানির মামলা শুরু করেন। মামলাটি ভোটার তালিকা জালিয়াতি এবং বিজেপির সুনামকে প্রভাবিত করার বিষয়ে ঘুরপাক খাচ্ছিল।  বিজেপি নেতা প্রভীন শংকর কাপুর ২০২৪ সালে আতিশি মারলেনা এবং কেজরিওয়ালের বিরুদ্ধে দোষারোপের অভিযোগে মানহানির মামলা দায়ের করেন।   তথ্যসূত্র    বহিঃসংযোগ     বিষয়শ্রেণী:১৯৮১-এ জন্ম বিষয়শ্রেণী:দিল্লির সক্রিয়কর্মী বিষয়শ্রেণী:দিল্লির আম আদমি পার্টির বিধায়ক বিষয়শ্রেণী:দিল্লি বিধানসভার সদস্য ২০২০-২০২৫ বিষয়শ্রেণী:ম্যাগডালেন কলেজ, অক্সফোর্ডের প্রাক্তন শিক্ষার্থী বিষয়শ্রেণী:সেন্ট স্টিফেনস কলেজ, দিল্লির প্রাক্তন শিক্ষার্থী বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:দিল্লির মুখ্যমন্ত্রী বিষয়শ্রেণী:আম আদমি পার্টির মুখ্যমন্ত্রী বিষয়শ্রেণী:ভারতীয় রাজ্যের নারী মুখ্যমন্ত্রী বিষয়শ্রেণী:দিল্লি বিধানসভার নারী সদস্য